I 1991 etablerte Seglem det uavhengige plateselskapet NorCD, som siden har gitt ut jazz-, folk-, impro-, og verdensmusikk. Seglem har gitt ut en lang rekke album, både som soloartist og i mange andre sammenhenger, særlig med sin mangeårige samarbeidspartner, perkusjonisten Terje Isungset i duoen Isglem og med Isungset og hardingfelespiller Håkon Høgemo i trioen Utla. Han skriver film- og teatermusikk og har skrevet flere bestillingsverk for ulike anledninger.